28.

palub komisjonil kiiremas korras muuta 2011. aasta volinike käitumisjuhendit, et võtta arvesse Euroopa Parlamendi resolutsioonides antud soovitusi ning muutusi üldistes eetika- ja läbipaistvusstandardites, mis kehtivad kõigi ELi institutsioonide suhtes; soovitab komisjonil muuta volinike käitumisjuhendit, et tagada järgmist: a) volinikud deklareerivad kõik oma majanduslikud huvid, sh kõik 10 000 eurot ületavad varad ja kohustused; b) volinikud deklareerivad kõik oma huvid, sh perekondlikud huvid (aktsionäridena, juhatuse liikmetena, nõunike ja konsultantidena, sihtasutuste liikmetena jne) seoses kõigi äriühingutega, millega nad on olnud seotud, ning kõik muutused, mis toimusid siis, kui sai teatavaks nende kandideerimine; c) volinike ülalpeetavad ja/või vahetud pereliikmed avalikustavad sama teabe, mis nende abikaasad või partnerid; d) volinikud selgitavad täpselt nende organisatsioonide eesmärke, millega nad ise ja/või nende abikaasa ja/või ülalpeetavad lapsed seotud on, et võimaldada kindlaks teha võimalikud huvide konfliktid; e) volinikud avalikustavad kuuluvuse mis tahes valitsusvälistesse organisatsioonidesse, salaühingutesse või ühendustesse, mis varjavad oma olemasolu ja mille tegevusega püütakse sekkuda avaliku sektori asutuste ülesannete täitmisse; f) volinikud ja nende ülalpeetavad pereliikmed avalikustavad kuuluvuse mis tahes valitsusvälistesse organisatsioonidesse ning kõik valitsusvälistele organisatsioonidele tehtavad üle 500 eurosed annetused; g) volinike käitumisjuhendit muudetakse kooskõlas ELi toimimise lepingu artikliga 245, et pikendada volinike ametiaja lõpule järgnevaid töökohti puudutavat piirangut vähemalt kolme aastani ja mitte lühemaks ajavahemikuks kui see periood, mille jooksul endised volinikud saavad määruses nr 422/67/EMÜ määratletud üleminekutoetust; h) käitumisjuhendisse lisatakse erinõuded võõrandamise kohta; i) volinikukandidaadid esitavad oma deklaratsioonid kindlaksmääratud tähtajaks ja piisavalt varakult, nii et ajutine eetikakomitee saaks parlamendile esitada oma arvamuse võimalike huvide konfliktide kohta aegsasti enne volinikukandidaatide kuulamist parlamendis; j) volinikud kohtuvad üksnes nende lobirühmade esindajatega, mis on kantud läbipaistvusregistrisse, mis sisaldab teavet isikute kohta, kes soovivad mõjutada poliitikakujundamist ELi institutsioonides; k) volinikud esitavad ametisse nimetamisel allkirjastatud deklaratsiooni, milles nõustuvad oma ametivolitustega seotud küsimustes ilmuma mis tahes parlamendikomisjoni ette; l) deklaratsioon avaldatakse avatud andmetega ühilduvas vormis, et seda saaks andmebaasides lihtsasti töödelda; m) täpsustatakse huvide konflikti ilmnemisel rakendatavat tööülesannete üleandmise menetlust, et võtta arvesse voliniku tööülesandeid kolleegiumi liikmena, näha presidendi jaoks ette aususe ja kaalutlusõiguse kriteeriumid, mille alusel langetada tööülesannete üleandmise otsus, kehtestada siduv menetluskord ja karistused juhtudeks, kus volinik ei ole andnud võimaliku huvide konflikti kohta teavet, ning näha ette siduv menetluskord parlamendi teavitamiseks nimetatud juhtumitest; n) komisjon annab igal aastal volinike käitumisjuhendi rakendamise kohta aru ning kehtestab kaebuste esitamise korra ja karistused mitte ainult tõsiste üleastumiste, vaid ka nõuete rikkumise puhuks, eelkõige seoses majanduslike huvide deklaratsioonidega; o) määratakse kindlaks kriteeriumid Euroopa Liidu toimimise lepingu artikli 245 järgimiseks, millega on volinikele kehtestatud kohustus „käituda ausalt ja diskreetselt teatud ametissenimetamiste suhtes või soodustuste vastuvõtmisel pärast oma ametiaja lõppemist“; p) endiste volinike ametiajale järgneva tegevuse lubamist puudutavad otsused ning ajutise eetikakomitee arvamused avaldatakse eelnevalt; q) ajutine eetikakomitee moodustatakse sõltumatutest ekspertidest, kes ise ei ole Euroopa Komisjoni voliniku ametis olnud; r) ajutine eetikakomitee koostab ja avaldab oma tegevust käsitleva aastaaruande, mis võib sisaldada mis tahes soovitusi käitumisjuhendi või selle rakendamise täiustamiseks, kui komitee seda vajalikuks peab;